
Es selamu alejkum, šejh. Imam pitanje o hadisu-dovi koji se nalazi u knjizi „Dove i njihovi fadileti“ od Jusufa Tavasli. Dosta je rasprostranjen kod omladine. U hadisu je došlo da kad je hz. Aiši izašla bubuljica ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, joj je preporučio sljedeću dovu: „Allahumme musaggirel-kebiri ve mukebbirel-sagiri saggir ma bi“. A što znači: Allahu, Ti koji od velikog činiš malo i od malog činiš veliko, umanji i ovo kod mene. Da li je ovo vjerodostojno? 


Evo link: http://www.youtube.com/amCQJGO4HlM


* 
* 
* 
* 
* 
* 
* 

 
DOVA ZA OTKLANJANJE BUBULJICA

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim: 


Taj ***[hadis](https://pitajucene.com/search/Hadis/questions/ "Pretraži pitanja o hadisima")*** bilježi Ibn es-Sunni u knjizi Amelul-jevmi vel-lejleti (broj 629), ali ne od Aiše, radijallahu anha, nego od nekih od Poslanikovih žena. Šejh Albani ga ocjenjuje slabim zbog ravije Merjem bint ibn El-Bukejr koja to prenosi od njegovih žena, a ona je medžhula, tj. nepoznat ravija. Nepoznat ravija je razlog slabosti hadisa. Još uz to, niko drugi ne prenosi taj hadis ni od autora hadiskih zbrki niti neko drugi od ravija, što dodatno ukazuje na slabost ove ***[dove](https://pitajucene.com/search/dove/questions/ "Pretraži pitanja o dove")***.


Prema tome, nije potvrđeno da se ova ***[dova](https://pitajucene.com/search/dova/questions/ "Pretraži pitanja o dovama")*** uči radi otklanjanja bubuljica.


Ve billahi tevfik. 


Odgovorio na pitanje: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.ehlus-sunne.ba>


